Jos Luhukay

Jos Luhukay (s. 13. kesäkuuta 1963) on alankomaalainen jalkapallovalmentaja ja entinen keskikenttäpelaaja. 

Ura pelaajana

Luhukay aloitti pelaajauransa VVV-Venlon joukkueessa 1978. Hän edusti seuraa 11 kauden ajan siirtyen 1989 SVV Schiedamin paitaan. Luhukay pelasi Alankomaiden ohella myös Saksassa kaudella 1995/96 edustaen KFC Uerdingeniä. Saksan Bundesliigassa hän pelasi kaksi ottelua. Pelaajauransa Luhukay lopetti 35-vuotiaana SV Straelenissa 1998.

Ura valmentajana

Luhukay aloitti valmennusuransa SV Straelenissa heti pelaajauransa lopettamisen jälkeen 1998. Hän valmensi seuraa kaksi kautta, kunnes vuonna 2000 siirtyi KFC Uerdingenin peräsimeen. Luhukayn johdolla seura sijoittui Regionalligassa sijoilla 12 ja 5. Vuonna 2002 Luhukay siirtyi 1.Bundesliigassa pelanneen 1. FC Kölnin apulaisvalmentajaksi. Hän työskenteli seuran valmennustiimissä Friedhelm Funkelin, Marcel Kollerin ja Huub Stevensin alaisuudessa kolmen vuoden ajan. Marraskuussa 2003 hän toimi Funkelin potkujen jälkeen yhden ottelun ajan FC Kölnin päävalmentajana.

Kesällä 2005 Luhukay jätti 1. FC Kölnin Uwe Rapolderin tultua seuran päävalmentajaksi. Luhukay jatkoi uraansa 2.Bundesliigassa pelanneen SC Paderbornin päävalmentajana. Hän sai potkut seurasta elokuussa 2006. Tammikuussa 2007 Luhukay palasi valmennustehtäviin siirtyen kriisissä olleen Borussia Mönchengladbachin apuvalmentajaksi. Jupp Heynckesin jätettyä tehtävänsä päävalmentajana kuun lopussa Luhukay nousi seuran päävalmentajaksi. Luhukay ei onnistunut pelastamaan seuraa putoamiselta kaudella 2006/07, mutta sai siitä huolimatta jatkaa tehtävissään.

Kaudella 2007/08 Borussia Mönchengladbach tavoitteli nopeaa paluuta pääsarjatasolle. Luhukayn johdolla seura onnistui tehtävässään voittaen 2.Bundesliigan kuuden pisteen erolla TSG 1899 Hoffenheimiin ja 1. FC Kölniin. Kausi 2008/09 pääsarjatasolla ei kuitenkaan ottanut Luhukayn johdolla tuulta alleen. Viimeinen niitti hollantilaisen arkkuun oli 1–2-kotitappio 1. FC Kölnille 7.kierroksella 4. lokakuuta 2008. Luhukay entlassen - Ziege übernimmt vorerst

Luhukay palasi valmennustehtäviin huhtikuussa 2009, kun hän siirtyi 2. Bundesliigassa pelanneen FC Augsburgin päävalmentajaksi. Augsburg: Jos Luhukay übernimmt sofort Hänen johdollaan Augsburg taisteli kaudella 2009/10 noususta Bundesliigaan. Suora nousu jäi lopulta haaveeksi, eikä FCA onnistunut nousukarsinnoissakaan viemään  sarjapaikkaa 1. FC Nürnbergiltä. Der FCK hat die Felge - Rostock in der Relegation Kaudella 2010/11 Luhukay jatkoi hyvää työtään FCA:n peräsimessä ja kausi päättyi kauan odotettuun, historialliseen nousuun Bundesliigaan. FCA sinetöi kakkossijansa kierros ennen sarjan päätöstä. Der FCA feiert - Drama in Osnabrück

Luhukayn ja Augsburgin ensimmäinen kausi Bundesliigassa sujui hyvin, sillä Augsburg onnistui säilyttämään sarjapaikkansa lopulta kahdeksan pisteen erolla 1. FC Kölniin. Taakse sarjataulukossa jäi myös Hamburger SV, jonka Augsburg voitti kauden päätösottelussa 1–0. Hyvästä kaudesta huolimatta Luhukay sai päätösottelun jälkeen potkut tehtävästään. Luhukay zurückgetreten! Kommt Weinzierl?

Toukokuun lopulla 2012 Luhukay allekirjoitti kaksivuotisen sopimuksen 2. Bundesliigaan pudonneen Hertha BSC:n kanssa. Luhukay wird neuer Hertha-Trainer Luhukayn johdolla Hertha hallitsi 2. Bundesliigaa kaudella 2012/13 ja voitti lopulta sarjan mestaruuden yhdeksän pisteen erolla Eintracht Braunschweigiin. Hertha hävisi kauden aikana vain kaksi ottelua. 2. Bundesliga - Spieltag / Tabelle Luhukayn johdolla Bundesliigan palannut Hertha säilytti kaudella 2013/14 sarjapaikkansa ollen liigassa yhdestoista. Kausi 2014/15 sujui paljon heikommin ja kevään aikana putoamisviivan alapuolelle juuttunut Hertha erotti Luhukayn lopulta helmikuun alussa 2015. Hertha BSC entlässt Trainer Luhukay

Toukokuussa 2016 Luhukay teki kaksivuotisen sopimuksen 2. Bundesliigaan 38 pääsarjavuoden jälkeen pudonneen VfB Stuttgartin kanssa.Jos Luhukay appointed new Stuttgart coach Luhukay erosi tehtävistään jo syyskuun puolivälissä 2016 riitauduttuaan seuran puheenjohtajan kanssa. 2. Bundesliigaan pudonnut Stuttgart oli voittanut kaksi neljästä sarjaottelustaan.Jos Luhukay quits Stuttgart after just four games in charge

Tammikuun alussa 2018 Luhukaysta tuli Englannin Mestaruussarjan Sheffield Wednesdayn päävalmentaja.Jos Luhukay: Sheffield Wednesday name new manager Luhukayn johdolla Sheffield Wednesday sijoittui kauden päätteeksi Mestaruussarjan keskikastiin. Kaudella 2018/19 menestys oli edelleen heikkoa ja Sheffield Wednesday vajosi putoamiskamppailuun. Luhukay sai potkut seurasta joulun alla 2018.Jos Luhukay: Sheffield Wednesday sack boss after 11 months in charge

Huhtikuussa 2019 Luhukaysta tuli 2. Bundesliigassa kuudentena olleen FC St. Paulin päävalmentaja.St. Pauli trennt sich von Kauczinski - Luhukay übernimmt Luhukayn kautta St. Paulissa rikkoi koronapandemia, joka keskeytti sarjakauden maaliskuussa 2020. Kausi oli myös tuloksellisesti vaisu ja joukkue sijoittui lopulta vasta sijalle 14. Kauden jälkeen St. Pauli erotti Luhukayn tehtävistään.St. Pauli verkündet Trennung von Luhukay - Trainer räumt Fehler ein

Maaliskuussa 2021 Luhukaysta tuli VVV-Venlon päävalmentaja.Daags na ontslag De Koning heeft VVV Luhukay als nieuwe trainer Luhukay ei onnistunut pelastamaan Venloa putoamiselta Eredivisiestä, mutta jatkoi kuitenkin valmentajana myös kaudella 2021/22. Kausi sujui kuitenkin heikosti, eikä Venlo kyennyt taistelemaan noususta takaisin pääsarjatasolle ja vaan oli kauden päätteeksi 10:s. Luhukay jätti seuran kauden jälkeen.Coach Luhukay dient contract niet uit en vertrekt bij VVV

Meriitit valmentajana

 2.Bundesliiga (2): 2008, 2013
Hopeaa: 2011

Lähteet
Viitteet

Luokka:Alankomaalaiset jalkapallovalmentajat
Luokka:Alankomaalaiset jalkapalloilijat
Luokka:Vuonna 1963 syntyneet
Luokka:Elävät henkilöt